**Amurg**

*Emilian Oniciuc*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vântul mângâie stupine

Iar în vie boabe curg;

Zumzăitul de albine

Lin se pierde în amurg...

Prin pădure se răsfir

Printre cetinile reci

Umbre pe un patrafir

De pe sfintele poteci...

Marea nisipul îndreaptă

Aducând din larg visări,

Vălurindu-și înțeleaptă

Valuri din albastre zări...

Într-un codru o căprioară

Se-oglindește-ntr-un izvor;

Un cerb răsărit prin seară

Se-oglindește-n al ei dor...

În odaia amurgită

Îmi închipui că zăresc,

Pâlpâind îndrăgostită:

Îngerița ce-o iubesc!

19.08.2016

revizuit:

28.03.2019